X failai
X failai – Kanados ir JAV mokslinės fantastikos televizijos serialas. Serialas buvo kuriamas be pertraukos nuo 1993 iki 2002 m. 2016 m. sausį pasirodė tęsinys. Viso buvo sukurti 11 sezonų. Seriale FTB agentai Foksas Mulderis (David Duchovny) ir Dana Skali (Gillian Anderson) tiria įvairias konspiracijas, ateivių pagrobimus ir kitus paranormalius reiškinius. (vaiduokliai, stebuklai, satanizmas, voodoo ir pan.) Lietuvoje šį serialą nuo 1997 iki 2005 metų ir nuo 2018 metų rodė TV3 televizija, buvo parodyti visi 11 serialo sezonų. 10 ir 11 sezonų kartojimai buvo transliuojami TV6 kanalu, naktinėje programoje. Foksas Mulderis tiki ateivių egzistavimu ir paranormaliais reiškiniais, tuo tarpu Dana Skali yra skeptikė, ji yra paskirta atlikti mokslinius paaiškinimus Mulderio atradimams. Ankstyvosiose serijose abu agentai tampa marionetėmis didesniame konflikte ir pasitiki tik vienas kitu. Jų tarpusavio ryšys vis stiprėja ir serijų pabaigoje jis virsta romanu. 1998 m. buvo išleistas filmas „X failai“. Po jo, 2008 m. sekė po serijinis filmas „X failai. Noriu tikėti“ (The X-Files: I Want to Believe). Paskutiniuose dvejuose sezonuose, Gillian Anderson tapo žvaigžde, kai David Duchovny pasirodydavo tik protarpiais, taip pat buvo pristatyti ir nauji veikėjai: TFB agentai John Doggett (Robert Patrick) ir Monica Reyes (Annabeth Gish). Mulder ir Scully bosas, viršininko pavaduotojas Walter Skinner (Mitch Pileggi), taip pat tapo pagrindiniu veikėju. Kai X-Files serijos baigėsi 2002 m., serialas tapo ilgiausiai einančiu mokslinės fantastikos serialu JAV televizijos istorijoje.